
ΑΠΟΦΑΣΕΙ Σ 

Αοιθ. 07/ΔΤΑ/9462 (1) 

Έγκριση Ο.Ε.Υ. του Δημοτικού Λιμενικού Ταμείου 
Τροιζήνας 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Το Π.Δ. 335/28.9.2001 (ΦΕΚ 226/Α/9.10.2001) με το 
οποίο συστάθηκε Ν.Π.Δ.Δ με την επωνυμία "ΔΗΜΟΤΙΚΟ 
ΛΙΜΕΝΙΚΟ ΤΑΜΕΙΟ ΤΡΟΙΖΗΝΑΣ" με έδρα το Γαλατά Δή¬ 
μου Τροιζήνας και μεταφέρθηκαν οι αρμοδιότητες του Λι¬ 
μενικού Ταμείου Πόρου , που αφορούσαν το Δήμο Τροι¬ 
ζήνας στο Δήμο αυτό. 

2. Τις διατάξεις των παρ. 1 & 2 του άρθρου 28 του Ν. 
2738/99 σύμφωνα με τις οποίες θα λειτουργεί το νεοσυ- 
σταθέν Ν.Π.Δ.Δ. 


3. Τις διατάξεις του άρθρου 203 του Π.Δ. 410/95 σε συν¬ 
δυασμό με τις όμοιες του άρθρου 198 παρ. 3 του ιδίου Π.Δ. 

4. Τις διατάξεις του άρθρου 12 του Ν. 1188/81. 

5. Την 29515/εγκ. 17/6.8.2001 εγκύκλιο του ΥΠΕΣΔΔΑ. 

6. Τις διατάξεις του Π.Δ. 50/01 "καθορισμός των προσό¬ 
ντων διορισμού σε θέσεις φορέων του δημόσιου φορέα" 
(ΦΕΚ 39/Α/01). 

7. Τις διατάξεις του Ν. 2190/94 όπως έχουν τροποποιη¬ 
θεί , συμπληρωθεί και ισχύουν. 

8. Την 1/2002 απόφαση του Δ/κού Συμβουλίου του Δη¬ 
μοτικού Λιμενικού Ταμείου Τροιζήνας με την οποία ψηφί¬ 
στηκε ο Ο.Ε.Υ του Νομ. Προσώπου και την 123/2002 από¬ 
φαση του Δημοτ. Συμβουλίου Τροιζήνας με την οποία 
εγκρίθηκε ο Ο.Ε.Υ. του παραπάνω προσώπου. 

9. Την 8 σύμφωνη γνωμοδότηση του Υπηρεσιακού Συμ¬ 
βουλίου ΟΤΑ Ν. Δ/τος Πειραιά που διατυπώθηκε στο 
1/2003 πρακτικό, αποφασίζουμε: 

Εγκρίνουμε τον Ο.Ε.Υ του Δημοτικού Λιμενικού Ταμείου 
Τροιζήνας ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΔΗΜΟΤΙΚΟΥ ΛΙΜΕΝΙΚΟΥ ΤΑΜΕΙΟΥ ΤΡΟΙΖΗΝΑΣ 
ΚΕΦΑΛΑΙΟ Α' 

ΔΙΑΡΘΡΩΣΗ ΚΑΙ ΛΕΙΤΟΥΡΓΙΑ ΥΠΗΡΕΣΙΩΝ 
Άρθρο Ιο 

Τις υπηρεσίες του Νομικού Προσώπου "Λιμενικό Ταμείο 
Τροιζήνας", συγκροτούν: 

Α. Το Γραφείο Προέδρου 

Β. Το αυτοτελές Τμήμα Διοικητικών και Οικονομικών 
Υπηρεσιών 

Γ. Το αυτοτελές Τμήμα Τεχνικών Υπηρεσιών. 

Άρθρο 2ο 

1. Το αυτοτελές Γ ραφείο Προέδρου περιλαμβάνει: 

α. Το Γ ραφείο Προέδρου. 

β. Το Γραφείο Νομικού Συμβούλου (Δικηγόρου). 

γ. Το Γ ραφείο Εξυπηρέτησης Πολιτών. 

2. Το αυτοτελές Τμήμα Διοικητικών και Οικονομικών 
Υπηρεσιών περιλαμβάνει: 

α. Το γραφείο Διοικητικών Υπηρεσιών. 

β. Το Γ ραφείο Οικονομικών Υπηρεσιών. 

3. ΤοαυτοτελέςΤμήματεχνικώνΥπηρεσιώνπεριλαμβάνει: 

α. Το Γραφείο Ηλεκτρομηχανολογικών Έργων και Συ¬ 
ντήρησης μηχανημάτων. 

β. Το Γραφείο Μελετών Έργων και Κατασκευών, 
γ. Γ ραφείο Καθαριότητας - Κήπων και Πρασίνων. 

ΚΕΦΑΛΑΙΟ Β 

ΠΡΟΣΩΠΙΚΟ - ΟΡΓΑΝΙΚΕΣ ΘΕΣΕΙΣ 

Άρθρο 3ο 

ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ ΔΗΜΟΣΙΟΥ ΔΙΚΑΙΟΥ 

Οι θέσειςτων κατηγοριών ΠΕ, ΤΕ, και ΔΕ κατατάσσονται 
στους βαθμούς Δ (εισαγωγικός), Γ, Β, Α (καταληκτικός). 

Οι θέσεις της κατηγορίας ΥΕ κατατάσσονται στους 
βαθμούς Ε (εισαγωγικός), Δ, Γ και Β (καταληκτικός). 

Η οργανική σύνθεση και κατάταξη των θέσεων του προ¬ 
σωπικού του Νομικού Προσώπου προσδιορίζεται ως εξής: 

1. ΠΡΟΣΩΠΙΚΟ ΕΙΔΙΚΩΝ ΘΕΣΕΩΝ (Άρθρο 245 Ν. 1188/81). 
α. Μια (1) θέση δικηγόρου. 

ΣΥΝΟΛΟ 1 

2. Α. ΚΛΑΔΟΣ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ (ΠΕ) 
Μια (1) θέση ΠΕ Οικονομικού - Διοικητικού 

Μια (1) θέση ΠΕ Πολιτικών Μηχανικών ή Τοπογράφων 
Μηχανικών ή Αρχιτεκτόνων 
ΣΥΝΟΛΟ 2 

Β. ΚΛΑΔΟΣ ΤΕΧΝΟΛΟΓΙΚΗΣ ΕΚΠΑΙΔΕΥΣΗ (ΤΕ) 

Μια (1) θέση ΤΕ Διοικητικού - Λογιστικού 
Μια (1) θέση Τεχνολόγος - Μηχανικός 
ΣΥΝΟΛΟ 2 

Γ. ΚΛΑΔΟΣ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ (ΔΕ) 
Δύο (2) θέσεις ΔΕ Διοικητικών - Γραμματέων 
Μία (1) θέση ΔΕ Ηλεκτρολόγων 
ΣΥΝΟΛΟ 3 

Η μία (1) θέση ΔΕ Διοικητικού εντάσσεται σύμφωνα με 
τις διατάξεις του Ν. 2738/89 (υποπαρ. 8 άρθρο 28) 

Δ. ΚΛΑΔΟΣ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ (ΥΕ) 

Δύο (2) θέσεις ΥΕ Εργατών Καθαριότητας Εξωτερικών 
Κοινόχρηστων χώρων 
Μία (1) θέση ΥΕ Κηπουρού 
ΣΥΝΟΛΟ 3 

Άρθρο 4ο 

ΕΠΟΧΙΑΚΟ ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ 
ΙΔ. Δ. ΟΡΙΣΜΕΝΟΥ ΧΡΟΝΟΥ 

Πέντε (5) θέσεις εργατών Καθαριότητας λιμενικών χώρων. 
Τρεις (3) θέσεις εποχιακού προσωπικού διαφόρων ειδι¬ 
κοτήτων. 

Η κάλυψη των θέσεων αυτών θα γίνεται σύμφωνα με τις 
διατάξεις του άρθρου 21 του Ν. 2190/94 όπως έχουν τρο¬ 
ποποιηθεί και ισχύουν σήμερα ή με τις αντίστοιχες διατά¬ 
ξεις που τυχόν θα αντικαταστήσουντις προαναφερόμενες. 

Άρθρο 5ο 

Για τον διορισμό, τα καθήκοντα, την αστική ευθύνη, τα 
δικαιώματα, τις μεταβολές, τα πειθαρχικά αδικήματα, τις 
ποινές, τη λύση της υπαλληλικής σχέσης των μονίμων 
υπαλλήλων που προβλέπονται από τον παρόντα Οργανι¬ 
σμό έχουν ισχύ οι διατάξεις των Ν. 1188/81 και 2190/94 
όπως ισχύουν σήμερα. 

Άρθρο 6ο 

ΠΡΟΪΣΤΑΜΕΝΟΙ ΥΠΗΡΕΣΙΩΝ 

Η επιλογή των προϊσταμένων των αυτοτελών Τμημάτων 
γίνεται σύμφωνα με τις διατάξεις του άρθρου 36 του Ν. 
2190/94, οι κλάδοι από τους οποίους γίνεται η επιλογή εί¬ 
ναι οι εξής: 


Α. Γιατο αυτοτελές Τμήμα Διοικητικών και Οικονομικών 
υπηρεσιών, επιλέγεται υπάλληλος κλάδου ΠΕ Διοικητι¬ 
κού - Οικονομικού, ελλείψει δε αυτού υπάλληλος κλάδου 
ΤΕ Διοικητικού - Λογιστικού, με βαθμό Α, ελλείψει δε 
υπαλλήλου με βαθμό Α, υπάλληλος με βαθμό Β. 

Β. Για το αυτοτελές Τμήμα των Τεχνικών υπηρεσιών, 
επιλέγεται υπάλληλος κλάδου ΠΕ Πολιτικών Μηχανικώνή 
Τοπογράφων Μηχανικώνή Αρχιτεκτόνων, ελλείψει αυτού 
υπάλληλος κλάδου ΤΕ Πτυχ. Μηχανικών, ελλείψει δε αυ¬ 
τού υπάλληλος κλάδου ΔΕ Ηλεκτρολόγων με βαθμό Α, 
ελλείψει υπαλλήλου με βαθμό Α, υπάλληλος με βαθμό Β. 

ΚΕΦΑΛΑΙΟ Γ 
ΤΕΛΙΚΕΣ ΔΙΑΤΑΞΕΙΣ 

Άρθρο 7ο 

Η αναπλήρωση των προϊσταμένων γίνεται σύμφωνα με 
το άρθρο 36παρ. 19 του Ν. 2190/94. 

Η κατανομή του προσωπικού που θα διοριστεί μελλο¬ 
ντικά, στις επιμέρους διοικητικές μονάδες γίνεται με από¬ 
φαση του Προέδρου του Δ. Σ., λαμβάνοντας υπόψη τις 
λειτουργικές ανάγκες των μονάδων, τα προσόντα, την 
πείρα και τις ειδικές γνώσεις των υπαλλήλων και τη σχετι¬ 
κή εισήγηση των προϊσταμένων. 

Άρθρο 8ο 

Οι αρμοδιότητες που καθορίζονται από τον Ο.Ε.Υ. θα 
ασκούνται από το γραφείο Προέδρου και τα αυτοτελή 
Τμήματα. 

Η κατανομή του προσωπικού θα αποφασίζεται από τον 
Πρόεδρο του Νομικού Προσώπου, ανάλογα με τις ανά¬ 
γκες των υπηρεσιών. 

Άρθρο 9ο 

ΑΡΜΟΔΙΟΤΗΤΕΣ ΥΠΗΡΕΣΙΑΚΩΝ ΜΟΝΑΔΩΝ 

1. 

Α: Γραφείο Προέδρου: 

- Διεξάγει κάθε υπηρεσία που αναθέτει ο Πρόεδρος στο 
γραφείο αυτό και δεν ανήκει στην αρμοδιότητα των άλ¬ 
λων υπηρεσιών του Νομικού Προσώπου. 

- Διεξάγει την αλληλογραφία του Προέδρου. 

- Καθορίζει τις ώρες και τις ημέρες που ο Πρόεδρος 
μπορεί να δέχεται τους πολίτες. 

Β: Γραφείο Νομικού Συμβούλου (δικηγόρου): 

- Ο δικηγόρος παρέχει κάθε ζητούμενη γνώμη και συμ¬ 
βουλή ύστερα από γραπτή εισήγηση του Προέδρου. 

- Παρίσταται στα Δικαστήρια γιατα συ μφέροντα του Νο¬ 
μικού Προσώπου, επεξεργάζεται συμβάσεις, συμβόλαια, 
διακηρύξεις κ.λ.π. που αφορούν το Νομικό Πρόσωπο. 

- Ενημερώνεται για κάθε θέμα νομικής φύσης του Νομι¬ 
κού Προσώπου και διατηρεί αρχείο των δικαστικών απο¬ 
φάσεων και των νομικών υποθέσεων. 

Γ: Γ ραφείο εξυπηρέτησης του πολίτη: 

- Ενημερώνει τους πολίτες για τα δικαιώματα τους, για 
τις ενέργειες που απαιτούνται για την διεκπεραίωση των 
υποθέσεωντους. 

- Κατευθύνει και οργανώνει την επικοινωνία των πολιτών 
με τις υπηρεσίες του Νομικού Προσώπου, συμβουλεύει 
για την καλύτερη αντιμετώπιση των προβλημάτων τους 
και τους ενημερώνει για την πορεία τους. 

- Δέχεται υποδείξεις και προτάσεις για τη βελτίωση λει¬ 
τουργίας του Νομικού προσώπου με απώτερο σκοπό την 
ενεργοποίηση του πολίτη μέσα από αυτή τη διαδικασία. 

- Εφοδιάζει τους πολίτες με ενημερωτικά έντυπα, έντυπα, 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


19855 


αιτήσεις, κλπ και δεν υποκαθιστά σε καμία περίπτωση τις 
υπηρεσίες του Νομικού προσώπου στο αντικείμενο τους. 

2 . 

Α: Το αυτοτελές τμήμα Διοικητικών και Οικονομικών 
Υπηρεσιών: 

Το αυτοτελές γραφείο Διοικητικών και Οικονομικών 
Υπηρεσιών περιλαμβάνει τα γραφεία: 

(1) Διοικητικών Υπηρεσιών: 

Χειρίζονται όλα τα θέματα διοικητικής φύσεως του Νο¬ 
μικού Προσώπου και της λειτουργίας του Διοικητικού του 
Συμβουλίου. 

Φροντίζει για την τήρηση και παρακολούθηση της ισχύ- 
ουσας κάθε φορά Νομοθεσίας, σχετικά με την υπηρεσια¬ 
κή και συνταξιοδοτική κατάσταση του προσωπικού. 

Χειρίζεται όλα τα θέματα που αναφέρονται στη πρό¬ 
σληψη μονίμου και εποχιακού προσωπικού για την κάλυ¬ 
ψη των αναγκών του Νομικού Προσώπου. Επίσης θέματα 
σχετικά με τις τοποθετήσεις, μετατάξεις, αξιολογήσεις, 
αποσπάσεις, συντάξεις, αδειών κ.λ.π. που αφορούν το 
προσωπικό οποιαδήποτε σχέσης εργασίας. 

Τηρεί και ενημερώνει τους ατομικούς φακέλους του 
προσωπικού και μεριμνά για την χορήγηση βεβαιώσεων 
πλην φορολογικών. 

Επιμελείται της παραλαβής, πρωτοκόλλησης και διανο¬ 
μής κάθε εισερχομένου και εξερχόμενου εγγράφου και 
τηρεί αρχείο αλληλογραφίας. 

Μέριμνα για τη δακτυλογράφηση και αναπαραγωγή εγ¬ 
γράφων και εντύπων. 

Μεριμνά για τη λειτουργία του τηλεφωνικού κέντρου, 
των τηλετύπων και λοιπών μέσων επικοινωνίας. 

Μεριμνά για τη φύλαξη των κτιρίων, εγκαταστάσεων και 
μηχανημάτων που ανήκουν στην κυριότητα του Νομικού 
Προσώπου. 

Μεριμνά για την καθαριότητα των κτιρίων του Δημ. Λι¬ 
μενικού Ταμείου. 

Δέχεται και εξετάζει παράπονα πολιτών, και φροντίζει 
για την έγκαιρη πληροφόρηση τους για θέματα που τους 
αφορούν. 

Η βεβαίωση από τον προϊστάμενο ή τον νόμιμο αναπληρω¬ 
τή του της ακρίβειας αντιγράφων, φωτογραφιών ή φωτοτυ¬ 
πιών οποιονδήποτε εγγράφων, με την επίδειξη του πρωτοτύ¬ 
που ή ακριβούς αντιγράφου, καθώς και η βεβαίωση του γνη¬ 
σίου της υπογραφής του προσωπικού και των πολιτών. 

Διεξάγει κάθε υπηρεσία που του ανατίθεται από τον 
Πρόεδρο ή το Δ.Σ. ή από διάταξη νόμου που δεν έχει προ- 
βλεφθεί ανωτέρω εφ’ όσον δεν υπάγεται στην αρμοδιό¬ 
τητα άλλου γραφείου. 

(2) Οικονομικών Υπηρεσιών. 

Γραφείο εσόδων - εξόδων - περιουσίας - διαχείρισης 
υλικού. 

Καταρτίζει σχέδιο προϋπολογισμού το οποίο εισηγείται 
ο Πρόεδρος στο Διοικητικό Συμβούλιο μέσα στις προθε¬ 
σμίες του Δ.Κ.Κ. 

Παρακολουθεί την εξέλιξη του προϋπολογισμού και ει- 
σηγείται τυχόν αναμόρφωση του. 

Τηρεί φάκελο για κάθε ακίνητο ιδιοκτησίας του Νομικού 
Προσώπου που περιέχει όλα τα στοιχεία που θεμελιώ¬ 
νουν τα επί του ακινήτου δικαιώματα. 

Διαχειρίζεται τα πάσης φύσεως υλικά όλων των υπηρε- 
σιώντου Ν.Π.Δ.Δ. 

Τηρεί βιβλίο αποθήκης παραλαβής και παράδοσης άχρη¬ 
στου υλικού και μεριμνά για την εκποίηση ή καταστροφή 
άχρηστων υλικών, μετά από απόφαση οικείων επιτροπών. 

Εισηγείται και διεκπεραιώνει την διαδικασία για τη μί¬ 
σθωση ή εκμίσθωση ακινήτων. 


Επιμελείται την εκκαθάριση και εντολή πληρωμών κάθε 
δαπάνης, αφού ελεγχθεί η νομιμότητα και πληρότητα των 
δικαιολογητικών και διενεργεί κάθε είδους λογιστικές εγ¬ 
γραφές στα λογιστικά βιβλία. 

Συντάσσει χρηματικά εντάλματα πληρωμής κάθε δαπά¬ 
νης, τις μισθολογικές καταστάσεις προσωπικού και τηρεί 
μισθολογικά αρχεία πάσης φύσεως προσωπικού. 

Μεριμνά για την είσπραξη κάθε εσόδου του Νομικού 
προσώπου. 

Συγκεντρώνει όλα τα αιτήματα που αναφέρονται σε 
προμήθειες και διεξάγει τις από τον Νόμο προβλεπόμε- 
νες διαδικασίες. 

Χειρίζεται όλα τα θέματα που έχουν σχέση με την εκμε¬ 
τάλλευση των χώρων δικαιοδοσίας και μέσων που ανή¬ 
κουν στο ΝΠΔΔ καθώς και για την παροχή υπηρεσιών σε 
πλοία και τρίτους και βεβαιώνει τα αντίστοιχα δικαιώματα. 

Εκτελεί ακόμα και κάθε πρόσθετη εργασία που του ανα¬ 
τίθεται από τον Πρόεδρο ή το Δ.Σ. ή από διάταξη Νόμου, 
που δεν έχει προβλεφθεί παραπάνω και δεν ανήκει στην 
αρμοδιότητα άλλης οργανικής μονάδας. 

Β: Το αυτοτελές τμήμα Τεχνικών Υπηρεσιών: 

Διευθύνουσα Τεχνική Υπηρεσία για τα έργα είναι η Τε¬ 
χνική Υπηρεσία του Δήμου Τροιζήνας και μέχρι τη σύστα¬ 
ση της, η Τεχνική Υπηρεσία Δήμων και Κοινοτήτων (ΤΥΔΚ) 
Νομαρχίας Πειραιά. 

(1) Γ ραφείο Ηλεκτρομηχανικών Έργων και Συντήρησης 
Μηχανημάτων. 

Η εκπόνηση προγράμματος και μελετών ανάπτυξης και 
ανανέωσης του ηλεκτρομηχανολογικού εξοπλισμού. 

Η μελέτη και σύνταξη τεχνικών προδιαγραφών για την 
προμήθεια μηχανημάτων, πλωτών μέσων και κάθε φύσεως 
ηλεκτρομηχανολογικού και ηλεκτρονικού εξοπλισμού. 

Η εκπόνηση κανονισμών λειτουργίας και συντήρησης 
ηλεκτρομηχανολογικού εξοπλισμού, εγκαταστάσεων και 
μηχανημάτων προς αποφυγή ατυχημάτων ή ζημιών. 

Η επισκευή και συντήρηση του ηλεκτρομηχανολογικού 
εξοπλισμού εγκαταστάσεων, μηχανημάτων και πλωτών 
μέσων και η τήρηση αυτών σε ετοιμότητα διάθεσης. 

Η διαχείριση καυσίμων και λιπαντικών. 

Η τήρηση μητρώου και αρχείου ηλεκτρομηχανολογι- 
κού, ηλεκτρονικού εξοπλισμού εκτός συστημάτων πλη¬ 
ροφορικής που ανήκει στο αντίστοιχο γραφείο του Τμή¬ 
ματος Διοικητικών - Οικονομικών Υπηρεσιών, μηχανημά¬ 
των και εγκαταστάσεων και κόστους αυτών. 

(2) Γραφείο Μελετών Έργων και Κατασκευών. 

- Συντάσσει τις μελέτες στα πλαίσια των πτυχίων που 
δύναται. 

- Ενεργεί τις διαδικασίες για την έγκριση των μελετών 
(αν αυτό χρειάζεται) και τη λήψη των αναγκαίων για το 
σκοπό αυτό αποφάσεων. 

- Τηρεί βιβλίο μελετών. 

-Τηρείταξινομημένο αρχείο όλωντων μελετώντου Δη¬ 
μοτικού Λιμενικού Ταμείου. 

- Ενεργεί τις διαδικασίες για την διεξαγωγή των δημο¬ 
πρασιών 

- Εκτελεί με τις νόμιμες διαδικασίες τα με αυτεπιστασία 
κατασκευαζόμενα έργα , προβαίνοντας έγκαιρα στις 
απαιτούμενες προμήθειες και μεταφορές. 

- Τηρεί αρχείο φακέλων των περατούμενων συναφών 
έργων και ενεργεί για την μέσα στις νόμιμες προθεσμίες, 
πραγματοποίηση της παραλαβής τους. 

- Ενημερώνει ιεραρχικά και αμέσως τον Π ρόεδρο για τυ¬ 
χόν διαπιστούμενες αδυναμίες στην πρόοδο των έργα- 

σιών, κακοτεχνίες ή κάθε είδους ανωμαλίες, ανεξάρτητα 
απάτη σοβαρότητα και το οικονομικό μέγεθος αυτών. 

(3) Γραφείο Καθαριότητας - Κήπων και Πρασίνου. 

- Μεριμνά για την καθαριότητα και ευπρεπισμό των κοι¬ 
νόχρηστων χώρων, αρμοδιότητας του Δημοτικού Λιμενι¬ 
κού Ταμείου. 

- Φροντίζει για τη διαρρύθμιση, ανάπτυξη, συντήρηση 
και καλλιέργεια κήπων ή αλσυλλίων και την καθαριότητα 
και αποκομιδή των κλαδιών ή των χόρτων από αυτά. 

Άρθρο 10ο 

ΓΕΝΙΚΑ ΚΑΘΗΚΟΝΤΑ ΥΠΑΛΛΗΛΩΝ 
(ΠΡΟΪΣΤΑΜΕΝΩΝ ΑΥΤΟΤΕΛΩΝ ΤΜΗΜΑΤΩΝ) 

Οι προϊστάμενοι των τμημάτων είναι υπεύθυνοι για την 
ακριβή τήρηση, νόμιμη εφαρμογή και εκτέλεση των καθηκό¬ 
ντων που τους ανατίθενται στις υπηρεσίες που προίστανται. 

- Κατανέμουν την εργασία στους υπαλλήλους τωντμημά- 
των τους και συνεργάζονται με τον Πρόεδρο του Νομικού 
προσώπου για την εύρυθμη λειτουργία του τμήματός του. 

- Παρακολουθούν την εργατικότητα, απόδοση και πει¬ 
θαρχία των υπάλληλων του τμήματός τους. 

Στα τμήματα και γραφεία τηρούνται τα παρακάτω βι¬ 
βλία και φάκελοι: 

Α. Φάκελοι εξερχομένων και εισερχομένων εγγράφων. 

Β. Βιβλίο διεκπεραίωσης και παραλαβής αλληλογραφίας 

Γ. Βιβλίο παραλαβής υλικών έργων 

Δ. Βιβλίο επιδόσεων εγγράφων. 

Άρθρο 11ο 

ΑΚΡΟΤΕΛΕΥΤΑΙΟ ΑΡΘΡΟ 

Στον πρ/σμό του Λιμενικού Ταμείου Πόρου τρέχοντος οι¬ 
κονομικού έτους υπάρχουν πιστώσεις στους αντίστοιχους 
κωδικούς αριθμούς για την κάλυψη της μισθοδοσίας του 
προσωπικού που θα ενταχθεί σύμφωνα με το άρθρο 3 στις 
θέσεις αυτού του Οργανισμού Εσωτερικής Υπηρεσίας. 

Η μελλοντική επιβάρυνση του πρ/σμου του νομικού 
προσώπου από την απόφαση αυτή δεν είναι δυνατόν να 
υπολογιστεί. 

Σύμφωνα μετηνπαρ. 5του άρθρου 8του Ν. 2307/95 για 
τις νέες που συστήνονται στον παρόντα ΟΕΥ ,ο μέσος 
όρος των τακτικών εσόδων των δύο (2) τελευταίων ετών 
είναι διπλάσιος του ποσού στο οποίο ανέρχεται η ετήσια 
δαπάνη του Β μισθού του καταληκτικού κλιμακίου των 
προτεινομένων θέσεων πολλαπλασιαζόμενης της δαπά¬ 
νης αυτής Χ2, επομένως υπάρχει η οικονομική προϋπό¬ 
θεση για τη σύσταση των νέων οργανικών θέσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 17 Σεπτεμβρίου 2003 
Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 
-♦- 

Αριθ. 12178 (2) 

Σύσταση Νομικού Προσώπου με την επωνυμία "Σχολική 
Επιτροπή 24ου Νηπιαγωγείου Δήμου Τρικκαίων του 
Νομού Τρικάλων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις: (α) τωνπαρ. 8-15του άρθρου 5του Ν. 
1894/1990 "Για την Ακαδημία Αθηνών και άλλες διατάξεις" 
(τ.Α' 110) και (β) του άρθρου 203 του Δημοτικού & Κοινο¬ 
τικού Κώδικα (Π.Δ. 410/1995τ. Α’ 231). 


2. Την αριθμ. 292/2003 απόφαση του Δημοτικού Συμ¬ 
βουλίου Δήμου Τρικκαίων περί σύστασης νέου Ν.Π. με 
την επωνυμία "Σχολική Επιτροπή 24ου Νηπιαγωγείου Δή¬ 
μου Τρικκαίωντου Νομού Τρικάλων". 

3. Τις διατάξεις του άρθρου 27 Ν. 2081/1992 και της 
εγκυκλίου 570/7.10.1992 της Γραμματείας του Υπουργι¬ 
κού συμβουλίου. 

4. Την αριθμ. 2106/10.5.2001 (ΦΕΚ 597/τ. Β’/21.5.2001) 
απόφαση για εξουσιοδότηση υπογραφής εγγράφων στο 
Δ/ντή της Υπηρεσίας μας με εντολή Γ.Γ.Π.Ο., αποφασίζουμε: 

1. Συνιστούμε στο Δήμο Τρικκαίωντου Νομού Τρικάλων, 
Νομικό Πρόσωπο με την επωνυμία "Σχολική Επιτροπή 
24ου Νηπιαγωγείου Δήμου Τρικκαίωντου Ν. Τρικάλων". 

Η συνιστώμενη με την απόφαση αυτή Σχολική Επιτροπή 
διοικείται από Διοικητικό Συμβούλιο το οποίο ορίζεται με 
απόφαση του Δημοτικού Συμβουλίου. 

2. Η θητεία των μελώντου Διοικητικού συμβουλίου ακο¬ 
λουθεί τη δημοτική περίοδο. 

3. Το Διοικητικό Συμβούλιο εκλέγει τον Αντιπρόεδρο και 
τον Γραμματέα του. 

4. Σκοπός του Νομικού Προσώπου είναι: 

α. Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αγοράς ανα¬ 
λώσιμων υλικών κλπ. 
β. Η αμοιβή καθαριστριών. 

γ. Η εκτέλεση έργων για την επισκευή και συντήρηση 
των σχολείων και του κάθε είδους εξοπλισμού τους. 

δ. Η εισήγηση προς τις αντίστοιχες διευθύνσεις Πρω¬ 
τοβάθμιας και Δευτεροβάθμιας εκπαίδευσης για τον εφο¬ 
διασμό από τον Οργανισμό Σχολικών Κτιρίων των σχολεί¬ 
ων με έπιπλα και εξοπλιστικά είδη και από το Υπουργείο 
Εθνικής Παιδείας και Θρησκευμάτων με βιβλία για τις 
σχολικές βιβλιοθήκες. 

ε. Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων και 
στ. Η λήψη κάθε άλλου μέτρου που κρίνεται αναγκαία γιατη 
στήριξη της διοικητικής λειτουργίας των σχολικών μονάδων. 

5. Πόροι της Σχολικής Επιτροπής είναι: 
α. Η ετήσια επιχορήγηση του Κράτους 
β. Η ετήσια επιχορήγηση του Δήμου 

γ. Κάθε είδους εισφορές, δωρεές, κληρονομιές και κλη¬ 
ροδοσίες. 

δ. Εισπράξεις από το αντίτιμο παρεχομένων πραγμά¬ 
των ή υπηρεσιών. 

ε. Πρόσοδοι από την περιουσία του. 

6. Το Νομικό Πρόσωπο εκπροσωπείται στο δικαστήριο 
και σε κάθε δημόσια αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται 
από τον αντιπρόεδρο. 

7. Από τις διατάξεις αυτής της απόφασης προκαλείται 
δαπάνη σε βάρος του Κρατικού Προϋπολογισμού και του 
Προϋπολογισμού του Δήμου το ύψος της οποίας δεν μπο¬ 
ρεί να προσδιορισθεί. 

Η παρούσα ισχύει από τη δημοσίευση της και η αριθμ. 
1478/2.2.1998 απόφαση που αφορά το ίδιο θέμα παύει να 
ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 16 Σεπτεμβρίου 2003 

Με εντολή Γ ενικού Γ ραμματέα Περιφέρειας 
Ο Διευθυντής Τοπ. Αυτ/σης και Δ/σης 
ΒΑΣΙΛΕΙΟΣ ΤΣΑΤΣΑΓΙΑΣ 

Αοιθ. 1771 (3) 

Απαγόρευση Θήρας στην κοιλάδα του ποταμού Λουσίου 
Ν. Αρκαδίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του Ν.Δ. 86/69 "περί Δασικού Κωδικός" 
(άρθρο 258 παρ. 5). 

2. Τις διατάξεις του Ν.Δ. 996/71, του Ν. 177/75 και του 
Ν. 2637/98. 

3. Τις διατάξεις της 414985/29.11.85 Κοινής Υπουργικής 
Απόφασης Υφυπουργού Εθν. Οικονομίας και Αναπληρω¬ 
τή Υπουργού Γεωργίας "Μέτρα διαχείρισης της άγριας 
πτηνοπανίδας" όπως αυτή τροποποιήθηκε με τις αριθμ. 
366599/16.12.1996 και 294283/23.12.97 Κοινή Υπουργική 
Απόφαση των Υπουργών Εθν. Οικονομίας και Γεωργίας 

4. Τις διατάξεις του Ν. 2503/ 97 "Διοίκηση, Οργάνωση, 
Στελέχωσητης Περιφέρειας κ.λ.π.". 

5. Την ΥΠΠΟ/ΑΡΧ/Β1/Φ30/ΧΩΡΟΙ/37261/1120/ 8.8.1997 
Υπουργική Απόφαση "περί Χαρακτηρισμού κοιλάδας του 
ποταμού Λουσίου Αρκαδίας με τον μνημειακό της πλούτο 
ως "Ενιαίου Αρχαιολογικού Χώρου" (ΦΕΚ 761/τ.Β'/ 
28.8.1997) 

6. Την 5872/29.8.97 (ΦΕΚ 551/Β/98) απόφαση Γ.Γ.Π.Π. 
"Τοποθέτηση Προϊσταμένων Δ/νσεων Υπηρεσιών Περ. 
Πελ/νήσου και εξουσιοδότηση υπογραφών" 

7. Τον Ν. 3028/28.6.2002 "Για την προστασία των Αρχαι¬ 
οτήτων και της εν γένει Πολιτιστικής Κληρονομιάς" (άρ¬ 
θρα 13,16,17 και 66) 

8. Την 111321/5648/15.11.2002 Δ/γή Υπ. Γεωργίας 
"Άσκηση Θήρας σε αρχαιολογικούς χώρους, ιστορικούς 
τόπους και μνημεία". 

9. Την αριθμ. 106428/3877/31.7.2003 Απόφαση Υπ. Γε¬ 
ωργίας «περί ρυθμίσεως Θήρας για την κυνηγετική περίο¬ 
δο 2003-2004». 

10. Τις 2125/12.8.2003 και 3098/21.8.2003 προτάσεις 
των Δασαρχείων Βυτίνας και Τρίπολης αντίστοιχα, απο¬ 
φασίζουμε: 

Απαγορεύουμε τη Θήρα παντός θηράματος και κάθε εί¬ 
δους της άγριας πανίδας, όπως και τη σύλληψη κάθε εί¬ 
δους της άγριας πανίδας στην κοιλάδα του ποταμού Λου¬ 
σίου, η οποία έχει χαρακτηρισθεί ως "Ενιαίος Αρχαιολογι¬ 
κός Χώρος" με την (5) σχετική Απόφαση του Υπ. 
Πολιτισμού και περιγράφεται από τις θέσεις: 

"Επαρχιακή οδό Τρίπολης Πύργου - ΓέφυραΛουσίου - Ρέ¬ 
μα Καρκαλούς - Γεφύρι Σαρά - Γεφύρι Σολομής - Παναγιά 
Μπαρμπίνι - Μπούλινο - Δαφνί - δρόμος προς Μ. Φιλοσόφου 
- Μονή Φιλοσόφου - Κρυφό Σχολείο - Αρχαία Γόρτυς - Γεφύ- 
ρι Κόκορη - Πορίτσα - Ζελίβες - Βίγλες - Άγιος Τρύφωνας - 
Κατσιπάρη - Γκρέμη - Καράκλα - Μοναστήρι - Καλάμι - Μπρι- 
νιάκου - Λεβέντη Σπηλιές - Καρέϊκα - Παλιοράκια - Κανέλλου 
Μύλος - Παλιογιόφυρο - Ξύλο - Πουρνάρι - και φτάνει στο νο¬ 
τιότερο σημείο το Γεφύρι Αλφειού επί της επαρχιακής οδού 
Μεγαλόπολης Ανδρίτσαινας Δ.Δ. Καρυταίνης - μετά συνεχί¬ 
ζει στην απέναντι πλευρά της κοιλάδας με τις θέσεις - Ισιώ¬ 
ματα - Ξυφητού Μύλος - Γερακόραχη - Αλευρού - Γυριστά- 
ρια - Τσεκούρα Μύλος - Πασκενός - Χελώβρυση -Μανιταρό- 
καμπος - Μοναστηριακά κτήματα - Μονή I. Προδρόμου - 
δρόμος προς οικισμό Παλαιοχώρι - Μονοπάτι ΕΤΒΑ προς 
Μουσείο Υδροκίνησης - δρόμος προς Μ. Αιμυαλών - Μονή 
Αιμυαλών - Επαρχιακή οδός (Στεμνίτσας - Δημητσάνας - 
Καρκαλούς)" και καταλήγει στο αρχικό σημείο. 


Τα ακριβή όρια φαίνονται στο από Σεπτέμβριο 1998, συ¬ 
νημμένο απόσπασμα χάρτη Γ.Υ.Σ. κλίμακας 1:10.000 της 
Δ/νσης Αναστύλωσης Βυζαντινών και Μεταβυζαντινών 
Μνημείων, αριθμ. Απόφασης ΥΠΠΟ/ΑΡΧ/Β1/Φ30/ΧΩ- 
ΡΟΙ/37261/1120 (ΦΕΚ761/τ.Β'/28.8.1997). 

Η τήρηση της παρούσας ανατίθεται στα όργανα της Δα¬ 
σικής Υπηρεσίας, την ΕΛ.ΑΣ., την Αγροφυλακή, τους Δη¬ 
μοτικούς και Κοινοτικούς Υπαλλήλους (άρθρο 289 παρ. 1 
Ν.Δ. 86/69), τις Κυνηγετικές Οργανώσεις καθώς και σε 
κάθε φιλόνομο πολίτη. 

Οι παραβάτες διώκονται και τιμωρούνται με τις ποινές 
που προβλέπονται από τις Διατάξεις του Ν.Δ. 86/69, Ν.Δ. 
996/71, Ν. 177/75, Ν. 3028/2002, άρθρα 458, 459 Π.Κ. κα¬ 
θώς καιτων Δασικών και Ποινικών διατάξεων που θα ισχύ¬ 
ουν κατά τον χρόνο εφαρμογής της, κατασχεμένων των 
κυνηγετικών όπλων, των αδειών Θήρας, ως και των θηρα¬ 
μάτων σε όποια κατάσταση και αν ευρίσκονται. 

Οι Κυνηγετικοί Σύλλογοι Βυτίνας και Μεγαλόπολης, λό¬ 
γω της αυξομείωσης της επιφάνειας της απαγορευμένης 
έκτασης εκατέρωθεν της κοίτης του ποταμού, παρακα- 
λούνται για την οριοθέτησή της με μεταλλικές πινακίδες. 

Από τις διατάξεις της παρούσας Απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η παρούσα να δημοσιευθεί στην Εφημερίδα της Κυ- 
βερνήσεως. 

Τρίπολη, 18 Σεπτεμβρίου 2003 

Με εντολή Γ ενικού Γ ραμματέα Περιφέρειας 
Η Διευθύντρια Δασών 

ΔΕΣΠΟΙΝΑ ΘΕΟΔΩΡΟΠΟΥΛΟΥ - ΠΙΕΡΡΑΚΟΥ 

-Φ- 

Αριθ.6176 (4) 

Καθορισμός πάγιας αντιμισθίας και αρμοδιοτήτων ενός 
(1) μέλους του Δ.Σ. της Δημοτικής Επιχείρησης 
Ύδρευσης και Αποχέτευσης (Δ.Ε.Υ.Α) του Δήμου Τα- 
μυναίων Ν. Εύβοιας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 3 παρ. 7 του Ν. 1069/80 "πε¬ 
ρί κινήτρων για την ίδρυση επιχειρήσεων ύδρευσης και 
αποχέτευσης" όπως τροποποιήθηκε με τις διατάξεις του 
άρθρου 8του Ν. 2839/12.9.2000. 

2. Την 17/2003 απόφαση - πρόταση του Διοικητικού 
Συμβουλίου της Δημοτικής Επιχείρησης Ύδρευσης και 
Αποχέτευσης του Δήμου Ταμυναίωντου Νομού Εύβοιας. 

3. Τις 5921/9.9.97 και 5910/23.7.99 (ΦΕΚ 1640/Β/ 99) 
αποφάσεις Γ.Γ.Π. Στερεός Ελλάδας "Μεταβίβαση δικαιώ¬ 
ματος υπογραφής με εντολή Γ ενικού Γ ραμματέα. 

4. Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του προϋπολογι¬ 
σμού της Επιχείρησης ύψους 18.000 ευρώ για το τρέχον 
έτος, για την οποία έχει εγγράφει ανάλογη πίστωση στο 
Κ.Α.Ε. 60.00 του προϋπολογισμού του νομικού προσώ¬ 
που της Επιχείρησης. Για τα επόμενα τρία έτη προβλέπε- 
ται να προκληθεί εις βάρος των προϋπολογισμών της επι¬ 
χείρησης, αντίστοιχη δαπάνη για την οποία θα εγγρα- 
φούν σχετικές πιστώσεις στους ανάλογους κωδικούς των 
προϋπολογισμών των ετών αυτών, αποφασίζουμε: 

1. Ορίζουμε τον Αδάμη Σπυρίδωνα, μέλος του Διοικητι¬ 
κού Συμβουλίου Δημοτικής Επιχείρησης Ύδρευσης και 

Αποχέτευσης του Δήμου Ταμυναίων σε πλήρη απασχό¬ 
ληση στην επιχείρηση με τις ακόλουθες αρμοδιότητες: 

1. Στον διοικητικό τομέα, θέματα προσωπικού, αυξή¬ 
σεις, άδειες, υπερωρίες κ.λ.π. 

2. Στον οικονομικό τομέα, αγορές, πωλήσεις, προμήθει¬ 
ες και συμβάσεις. 

3. Στον τεχνικό τομέα, συνεργεία, εξοπλισμό και οτιδή¬ 
ποτε άλλο αφορά την οργάνωση και τον συντονισμό των 
συνεργείων. Η αμοιβή του ανωτέρω μέλους καθορίζεται 
στα 1.500 ευρώ μικτά μηνιαίως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 9 Σεπτεμβρίου 2003 

Με εντολή Γενικού Γραμματέα Περιφέρειας 
Ο Διευθυντής κ.α.α. 

Δ. ΡΑΠΤΗ 
-♦- 

Αριθ.7801 (5) 

Σύσταση Νομικού Προσώπου στο Δήμο Αρτεμισίου του 
Νομού Εύβοιας με την επωνυμία "Βιβλιοθήκη ιστορι¬ 
κών αρχείων του Δήμου". 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/95 όπως 
ισχύει. 

2. Το άρθρο 27 του νόμου 2081 /92 για τον έλεγχο των δα¬ 
πανών που προκαλούν οι κανονιστικές διοικητικές πράξεις. 

3. Τις διατάξεις της παραγράφου 10 του άρθρου 6 του 
νόμου 2503/97. 

4. Τις 5921/97 (ΦΕΚ 831/Β/97) και 2267/24.3.1999 απο¬ 
φάσεις Γ.Γ.Π. Στερεός Ελλάδας για μεταβίβαση δικαιώ¬ 
ματος υπογραφής "Με εντολή Γ ενικού Γ ραμματέα Περι¬ 
φέρειας". 

5. Την υπ. αρ. 78/2003 απόφαση του Δημοτικού Συμ¬ 
βουλίου του Δήμου Αρτεμισίου περί σύστασης Νομικού 
Προσώπου με την επωνυμία "Βιβλιοθήκη ιστορικών αρ¬ 
χείων του Δήμου", αποφασίζουμε: 

1. Συνιστούμε σύμφωνα με τις διατάξεις του άρθρου 
203 του Δ.Κ.Κ. ίδιο Νομικό πρόσωπο Δημοσίου Δικαίου 
(Ν.Π.Δ.Δ.) με την επωνυμία "ΒΙΒΛΙΟΘΗΚΗ ΙΣΤΟΡΙΚΩΝ 
ΑΡΧΕΙΩΝ ΤΟΥ ΔΗΜΟΥ", με έδρα το Δήμο Αρτεμισίου που 
θα στεγάζεται στο Δημοτικό Σχολείο του Δ.Δ/τος Αρτεμι¬ 
σίου, και στο Δημοτικό Σχολείο οικισμού Καστρί στα 
οποία έχει γίνει αλλαγή χρήσης για το σκοπό αυτό. 

2. Σκοπός του συνιστώμενου Νομικού προσώπου: 

α) Η απόκτηση και φύλαξη κάθε εντύπου προς χρήση 
του αναγνωστικού κοινού. 

β) Η υποκίνηση του ενδιαφέροντος και της αγάπης του 
κοινού προς το βιβλίο και γενικότερα η βελτίωση της το¬ 
πικής πνευματικής κίνησης και ζωής. 

γ) Η συγκέντρωση, η χρονολογική καθ' ύλη κατάταξη και 
προβολή του πολιτιστικού πλούτου του Δήμου μας με την 
δημιουργία ιστορικού αρχείου που θα περιλαμβάνει έγ¬ 
γραφα, πίνακες, φωτογραφίες, φιλμ, βίντεο κ.λ.π. και κά¬ 
θε γραπτό μνημείο της τοπικής και εθνικής μας ιστορίας. 

δ) Η δημιουργία Κέντρου ενημέρωσης, μόρφωσης, επι¬ 
μόρφωσης και ψυχαγωγίας. 

ε) Χώρος εκθέσεων και προβολών. 

στ) Η συνεργασία με φορείς, ιδρύματα, πανεπιστήμια 
που στο αντικείμενό τους άπτεται των σκοπών και δρα¬ 


στηριοτήτων του νομικού προσώπου είτε σε Τοπικό-Εθνι- 
κό, είτε σε διεθνές επίπεδο. 

Εκτός από τα αναφερόμενα θα αποτελέσει σημείο ανα¬ 
φοράς για τον οποιονδήποτε μελετητή θα θελήσει να 
ασχοληθεί με την περιοχή, και τον πυρήνα δημιουργίας 
ενός πρότυπου δημοτικού μουσείου που θα μπορούσε πα¬ 
ράλληλα να περιλάβει εκτός από το προαναφερόμενο 
Ιστορικό Αρχείο και ένα κέντρο μελετών Βορείου Εύβοιας. 

3. Πόροι του Νομικού Προσώπου θα είναι: 

α) επιχορηγήσεις του Κράτους, 

β) κάθε είδους εισφορές, δωρεές, κληρονομιές, και 
κληροδοσίες, 

γ) έσοδα από διάφορες εκδηλώσεις, 

δ) πρόσοδοι από δική του περιουσία που τυχόν αποκτή¬ 
σει και 

ε) η ετήσια τακτική ή έκτακτη επιχορήγηση του Δήμου 
Αρτεμισίου. 

Το Ν.Π.Δ.Δ. καταργείται κατά τον τρόπο με τον οποίο 
συστάθηκε, η δε περιουσία του περιέρχεται στον Δήμο. 

4. Περιουσία του Νομικού Προσώπου είναι η κινητή και 
ακίνητη περιουσία της Βιβλιοθήκης Ιστορικών Αρχείων 
του Δήμου. 

5. Το νομικό πρόσωπο εκπροσωπείται στα δικαστήρια 
και σε κάθε άλλη αρχή από τον πρόεδρο του Διοικητικού 
Συμβουλίου, και όταν απουσιάζει η κωλύεται, από τον 
Αντιπρόεδρο. 

6. Το νομικό πρόσωπο διοικείται από πενταμελές διοικη¬ 
τικό συμβούλιο που ορίζεται από το Δημοτικό Συμβούλιο, 
Πρόεδρος του Διοικητικού Συμβουλίου του Νομικού Προ¬ 
σώπου είναι ο Δήμαρχος ή άλλο μέλος, αιρετό η μη, που 
ορίζεται από αυτούς. Μέλη του διοικητικού Συμβουλίου εί¬ 
ναι Δημοτικοί Σύμβουλοι και δημότες ή κάτοικοι που έχουν 
ανάλογη επαγγελματική ή κοινωνική δράση ή ειδικές γνώ¬ 
σεις ανάλογα με το σκοπό του Νομικού Προσώπου σύμ¬ 
φωνα με το άρθρο 203 παράγραφος 3 του Π.Δ. 410/95 και 
τα οριζόμενα στο άρθρο 6 του νόμου 2839/00. 

Η θητεία των Μελών του διοικητικού συμβουλίου, του 
Νομικού Προσώπου είναι τετραετής και λήγει με την 
εγκατάσταση του νέου διοικητικού Συμβουλίου. 

7. Η διοίκηση και διαχείριση της "Βιβλιοθήκης ιστορικών 
αρχείων του Δήμου" θα ρυθμιστεί με κανονισμό που θα 
ψηφισθεί από το Δημοτικό Συμβούλιο. 

Κάθε άλλη λεπτομέρεια που δεν προβλέπεται από την 
συστατική πράξη, ρυθμίζεται με απόφαση του Δημοτικού 
Συμβουλίου, ύστερα από αιτιολογημένη πρόταση του Δι¬ 
οικητικού Συμβουλίου και στηριζόμενη στα προβλεπόμε- 
να από το Νόμο. 

8. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου Αρτε¬ 
μισίου το ύψος της οποίας ανέρχεται για το έτος 2003 στο 
ποσό των 1.500,00 ευρώ για το οποίο εγγράφεται πίστω¬ 
ση στον Κ.Α.Ε. 212.3. Γιατα επόμενα έτη θα προβλέπεται 
πίστωση που θα αναγράφεται στους αντίστοιχους προϋ¬ 
πολογισμούς του Δήμου Αρτεμισίου. 

9. Γ ια κάθε τι που δεν προβλέπεται στην παρούσα από¬ 
φαση έχουν εφαρμογή οι διατάξεις του Π.Δ.410/95. 

Η απόφαση αυτή να δημοσιευθεί στην Εφημερίδα της 
Κυβερνήσεως σύμφωνα με τις διατάξεις της παραγρά¬ 
φου 1 του άρθρου 203του Π.Δ. 410/95. 

Χαλκίδα, 8 Αυγούστου 2003 

Με εντολή Γ ενικού Γ ραμματέα Περιφέρειας 
Ο Διευθυντής κ.α.α. 

Δ. ΡΑΠΤΗ 

Αοιθ. 8586 (6) 

Σύσταση Δημοτικής Επιχείρησης Πολιτισμού και Ανά 
πτύξης Δήμου Ιστιαίας Ν. Εύβοιας (Δ.Ε.Π.Α.Ι.). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις της νομοθεσίας για τη διοικητική απο¬ 
κέντρωση. 

2. Τις διατάξεις του Ν. 2218/94, όπως τροποποιήθηκαν 
και συμπληρώθηκαν με τους Ν. 2240/94, 2273/94 και 
2307/95, σύμφωνα με τις οποίες εγκαθιδρύθηκαν ως Β' 
βαθμός Τ.Α. οι Νομαρχιακές Αυτοδιοικήσεις. 

3. Τις διατάξεις του Ν. 2503/97 (Διοίκηση, οργάνωση, 
στελέχωση της περιφέρειας, ρύθμιση θεμάτωνγιατηντο- 
πική αυτοδιοίκηση και άλλες διατάξεις) 

4. Τις διατάξεις του Ν. 2539/97 (συγκρότηση πρωτο¬ 
βάθμιας Τ. Α.), 

5. Τις διατάξεις των άρθρων 277-284, 287 και 291 του 
Π.Δ. 410/95. 

6. Την 5921/97 (ΦΕΚ 831/Β/97) και 2267/24.3.99 απόφα¬ 
ση Γ.Γ.Π. Στερεός Ελλάδας για μεταβίβαση δικαιώματος 
υπογραφής "Με εντολή Γενικού Γραμματέα Περιφέρειας". 

7. Την 93/2003 απόφαση του Δημοτικού Συμβουλίου 
του Δήμου Ιστιαίας περί "Σύστασης Δημοτικής Επιχείρη¬ 
σης Πολιτισμού και Ανάπτυξης Δήμου Ιστιαίας". 

8. Την θεωρημένη από την Τ.Υ.Δ.Κ. νομού Εύβοιας, οι¬ 
κονομοτεχνική μελέτη περί ίδρυσης "Δημοτικής Επιχείρη¬ 
σης Πολιτισμού και Ανάπτυξης Δήμου Ιστιαίας". 

9. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του Δήμου Ιστιαίας το ύψος της οποίας ανέρχεται για το 
έτος 2003 στο ποσό των 7336 ευρώ για το οποίο εγγρά- 
φεται πίστωση στον Κ.Α.Ε. 75161.9-07. Για τα έτη 2004, 
2005,2006 και 2007 δαπάνη αντίστοιχα ανά έτος 8804 ευ¬ 
ρώ, για τις οποίες θα εγγραφούν αντίστοιχες πιστώσεις 
στους αντίστοιχους κωδικούς, αποφασίζουμε: 

Εγκρίνεται η 93/2003 απόφαση του Δημοτικού Συμβου¬ 
λίου Ιστιαίας του Ν. Εύβοιας, η οποία αφορά σύσταση Δη¬ 
μοτικής Επιχειρήσεις Πολιτισμού και Ανάπτυξης στον 
ομώνυμο Δήμο, που έχει ως εξής: 

ΕΠΩΝΥΜΙΑ: ΔΗΜΟΤΙΚΗ ΕΠΙΧΕΙΡΗΣΗ ΠΟΛΙΤΙΣΜΟΥ 
ΚΑΙ ΑΝΑΠΤΥΞΗΣ ΔΗΜΟΥ ΙΣΤΙΑΙΑΣ με τον διακριτικό τίτλο 
"Δ.Ε.Π.Α.Ι". 

ΕΔΡΑ: Έδρατης Επιχείρησης ορίζεται ο Δήμος Ιστιαίας. 

ΝΟΜΙΚΗ ΜΟΡΦΗ: Αμιγής Δημοτική Επιχείρηση ως ίδιο 
νομικό πρόσωπο Ιδιωτικού Δικαίου που διέπεται από τις 
διατάξεις του Π.Δ. 410/95 (Δ.Κ.Κ.) και ειδικότερα των άρ¬ 
θρων 277,278 όπως τροποποιήθηκε με το Ν. 2539/97 ΦΕΚ 
107/Α7 30.5.96, ομοίως των άρθρων 279 έως 284 και 287 
και 291 του Π.Δ. 410/95 καθώς και την 25027/1984 από¬ 
φαση του Υπουργού Εσωτερικών. 

ΔΙΟΙΚΗΣΗ ΤΗΣ ΕΠΙΧΕΙΡΗΣΗΣ: Η Επιχείρηση θα διοικεί- 
ται από επταμελές (7μελές) Διοικητικό Συμβούλιο που θα 
οριστεί από το Δημοτικό Συμβούλιο, σύμφωνα με τις δια¬ 
τάξεις του άρθρου 278 του Π.Δ. 410/95, του άρθρου 11 
παρ 23 Ν. 2539/97 και του άρθρου 6 παράγραφος ιβ του 
Ν. 2839/00 μαζί με τους αναπληρωτές. 

Στο Διοικητικό Συμβούλιο θα συμμετέχουν: 

α. Τέσσερις (4) αιρετοί εκπρόσωποι του Δήμου Ιστιαίας 
εκ των οποίων ο ένας θα προέρχεται από την μειοψηφία. 

β. Ένας (1) εκπρόσωπος Κοινωνικού Φορέα της πόλης. 
Ο κοινωνικός Φορέας ορίζεται με απόφαση του Δημοτι¬ 


κού Συμβουλίου, μετά από εισήγηση του Δημάρχου, και ο 
οποίος στη συνέχεια θα προτείνει τον εκπρόσωπο του 
από τα μέλη του. 

γ. Δύο (2) δημότες ή κατοίκους του Δήμου Ιστιαία που 
θα έχουν εμπειρία ή γνώση σχετικές με το αντικείμενο της 
Επιχείρησης. 

δ. Ένας (1) αιρετός εκπρόσωπος των εργαζομένων 
στην Επιχείρηση όταν ο αριθμός των απασχολουμένων εί¬ 
ναι μεγαλύτερος των 20 ατόμων (χωρίς αλλαγή της συ¬ 
στατικής πράξης). Στην περίπτωση αυτή, μειώνεται κατά 
έναν, ο αριθμός των δημοτών. 

Με την απόφαση του Δημοτικού Συμβουλίου για τον ορι¬ 
σμό των μελών του Διοικητικού Συμβουλίου της Επιχείρη¬ 
σης ορίζεται ο Πρόεδρος και ο Αντιπρόεδρος αυτής. 

Η θητεία του Διοικητικού Συμβουλίου είναι τετραετής 
και ακολουθεί την Δημοτική περίοδο. 

Το πρώτο Διοικητικό Συμβούλιο της Επιχείρησης θα συ¬ 
γκροτηθεί αμέσως μετά την δημοσίευση της συστατικής 
πράξης στην εφημερίδα της Κυβέρνησης και η θητεία θα 
λήγει την 31.12.2006. Νέα μέλη του Διοικητικού Συμβου¬ 
λίου ορίζονται όταν λήξει η θητεία των παλαιών ή όταν κα¬ 
τά την διάρκεια της θητείας του κενωθεί η θέση για οποι- 
οδήποτε λόγο. Μέχρι να οριστούν τα μέλη με τα στοιχεία 
(γ) και (δ) ή μέχρι να συμπληρωθεί οποιαδήποτε θέση μέ¬ 
λους που έχει μείνει κενή το Διοικητικό Συμβούλιο της 
Επιχείρησης λειτουργεί με ελλιπή σύνθεση, αρκεί ο αριθ¬ 
μός των μελών του να μην είναι κατώτερος αυτού που 
απαιτείται για τον σχηματισμό απαρτίας. 

ΣΚΟΠΟΣ: Σκοπός της Επιχείρησης είναι: 

1. Η ανάληψη δραστηριοτήτων που έχουν με την πολιτι¬ 
στική ανάπτυξη και συγκεκριμένα: 

α) Η διοργάνωση Πολιτιστικών εκδηλώσεων 

β) Η δημιουργία θεάτρου, κινηματογράφου, πολιτιστι¬ 
κού κέντρου και η διάδοση και ανάπτυξη της καλλιτεχνι¬ 
κής παιδείας στους τομείς της μουσικής, του χορού και 
των εικαστικών τεχνών. 

2. Η εκπόνηση μελετών που έχουν σχέση με την διαχεί¬ 
ριση του φυσικού και αστικού περιβάλλοντος και η ανά¬ 
ληψη πρωτοβουλιών για την προστασία του. 

3. Η οργάνωση των υπηρεσιών κοινωνικής πρόνοιας με 
παροχή υπηρεσιών κοινωνικού χαρακτήρα που σκοπό 
έχουν την εξυπηρέτηση των κατοίκων της περιοχής καιτη 
συμβουλή στην μείωση των κοινωνικών ανισοτήτων. 

4. Ανάπτυξη του Αθλητισμού με την εξασφάλιση της 
αναγκαίας υποδομής για την διοργάνωση και λειτουργία 
γηπέδων ομαδικών αθλημάτων, μαζικού αθλητισμού και 
λοιπών αθλητικών δραστηριοτήτων. 

5. - Η εκπόνηση και η εφαρμογή προγραμμάτων και μέ¬ 
τρων τουριστικής ανάπτυξης και προβολής της περιοχής 
καθώς καιη οργάνωση και λειτουργία γραφείου τουρισμού. 

6. Η οικιστική ανάπλαση, ο εκσυγχρονισμός, η διαμόρ¬ 
φωση και η αξιοποίηση χερσαίων, θαλασσίων, δομημέ¬ 
νων και ελεύθερων χώρων και η αξιοποίηση και εκμετάλ¬ 
λευση Δημοτικών ακινήτων. 

7. Η συμμετοχή σε άλλες επιχειρήσεις των ΟΤΑ της πε¬ 
ριοχής ή άλλων Φορέων και Οργανισμών με στόχο την 
ανάπτυξη της ευρύτερης περιοχής. 

8. Η εκπόνηση μελετών, επίβλεψη, κατασκευή και συ¬ 
ντήρηση έργων υποδομής, ή συντήρηση Σχολικών κτη¬ 
ρίων και γενικά των εγκαταστάσεων του Δήμου. 

ΚΕΦΑΛΑΙΟ ΤΗΣ ΕΠΙΧΕΙΡΗΣΗΣ: Το αρχικό κεφάλαιο που 
διαθέτει ο Δήμος Ιστιαίας στη Δημοτική Επιχείρηση είναι 
42.552 ευρώ το οποίο θα διαθέτει ως εξής: 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


Για το 2003 το ποσό των 7.336 ευρώ με αντίστοιχη ανα¬ 
γραφή στον προϋπολογισμό του Δήμου για το έτος 2003 
στον Κ.Α.Ε. 75161.9-07 και 8.804 ευρώ κατ' έτος για τα 
επόμενα έτη 2004, 2005, 2006, 2007. 

ΠΟΡΟΙ ΤΗΣ ΕΠΙΧΕΙΡΗΣΗΣ: 

1 .Έσοδα από δικαιώματα εγγραφών και φοίτησης στα 
τμήματα Πολιτιστικών δραστηριοτήτων. 

2. Έσοδα από την λειτουργία ή την ενοικίαση ακινήτων 
και χώρων του Δήμου που θα παραχωρηθεί στην Δημοτι¬ 
κή Επιχείρηση. 

3. Έσοδα από την οργάνωση πολιτιστικών και ψυχαγω¬ 
γικών εκδηλώσεων. 

4. Έσοδα από την εκμετάλλευση χώρων στάθμευσης. 

5. Έσοδα από την λειτουργία αθλητικών, πολιτιστικών 
και άλλων δημοτικών χώρων και από την λειτουργία η 
ενοικίαση των κυλικείων τους. 

6. Έσοδα από την διαχείριση προγραμμάτων της Ευ¬ 
ρωπαϊκής Ένωσης ή άλλων Δημόσιων Φορέων. 

7. Έσοδα από αναθέσεις και εκτελέσεις τεχνικών έρ¬ 
γων, εκπονήσεις μελετών, έργων συντήρησης, επιβλέψε¬ 
ων και λοιπών δραστηριοτήτων του τεχνικού τομέα. 

8. Έσοδα από λήψη δανείων 

9. Έσοδα από την περιουσία της Επιχείρησης. 

10. Έσοδα απάτην υπογραφή προγραμματικών συμβά¬ 
σεων με φορείςτου Δημοσίου και τη Νομαρχιακή Αυτ/ση. 

11. ΙΈσοδα από κληροδοτήματα, εισφορές, δωρεές, 
συνδρομές κλπ 

12. Κάθε άλλη νόμιμη πρόσοδος. 

ΔΙΑΡΚΕΙΑ: Η διάρκεια της Επιχείρησης ορίζεται στα πε¬ 
νήντα (50) χρόνια από την δημοσίευση της συστατικής 
απόφασης στην Εφημερίδα της Κυβέρνησης. Κάθε τρο¬ 
ποποίηση της συστατικής πράξης εγκρίνεται από το Δη¬ 
μοτικό Συμβούλιο Ιστιαίας. 

ΣΦΡΑΓΙΔΑ: Η Δημοτική Επιχείρηση Πολιτισμού- Ανά¬ 
πτυξης του Δήμου Ιστιαίας διαθέτει σφραγίδα που γρά¬ 
φει κυκλικά "ΔΗΜΟΤΙΚΗ ΕΠΙΧΕΙΡΗΣΗ ΠΟΛΙΤΙΣΜΟΥ- 
ΑΝΑΠΤΥΞΗΣ ΙΣΤΙΑΙΑΣ " Στη μέση της σφραγίδας ανα¬ 
γράφεται το ακρωνύμιο της Επιχείρησης " ΔΕΠΑΙ" και το 
έτος ίδρυσής της. 

ΔΙΑΛΥΣΗ ΤΗΣ ΕΠΙΧΕΙΡΗΣΗΣ: Η Επιχείρηση διαλύεται: 

Α) Με απόφαση του Δημοτικού Συμβουλίου ,με την από¬ 
λυτη πλειοψηφία των μελών του. 

Β) Όταν λήξει χωρίς να παραταθεί η διάρκεια της Επι¬ 
χείρησης. 

Γ) Σε περίπτωση πτώχευσης της Επιχείρησης. 

Τη διάλυση της Επιχείρησης ακολουθεί η Εκκαθάριση. 

Εκτός από την περίπτωση πτώχευσης η εκκαθάριση γί¬ 
νεται από εκκαθαριστές που ορίζονται από το Δημοτικό 
Συμβούλιο. Στην εκκαθάριση διεκπεραιώνονται οι εκκρε¬ 
μείς υποθέσεις, εισπράττονται οι απαιτήσεις, ρευστοποι- 
είται η περιουσία και πληρώνονται τα χρέη της επιχείρη¬ 
σης. Το υπόλοιπο περιέρχεται στο Δήμο Ιστιαίας. 

Πριντην εκκαθάριση, επιστρέφονται στο Δήμο Ιστιαίας 
τα παραχωρηθέντα κατά χρήση στην Επιχείρηση ακίνητα 
του Δήμου. 

Η Επιχείρηση εκπροσωπείται στα δικαστήρια και σε κά¬ 
θε αρχή από τον Πρόεδρο του Διοικητικού Συμβουλίου 
και όταν αυτός απουσιάζει η κωλύεται από τον Αντιπρόε¬ 
δρο αυτού . Γ ια κάθε τι που δεν προβλέπεται στην από¬ 
φαση έχουν εφαρμογή οι διατάξεις του Π.Δ. 410/95. 

Για κάθε τι που δεν προβλέπεται στην παρούσα απόφα¬ 
ση έχουν εφαρμογή οι διατάξεις του Π.Δ.410/95. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 5 Σεπτεμβρίου 2003 
Με εντολή Γ ενικού Γ ραμματέα Περιφέρειας 
Ο Διευθυντής κ.α.α. 

Δ. ΡΑΠΤΗ 
-♦- 

Αριθ. 8336 (7) 

Καθαρισμός αποζημίωσης του Προέδρου του Δ.Σ. της 
Δημοτικής Επιχείρησης Ύδρευσης και Αποχέτευσης 
(Δ.Ε.Υ.Α.) του Δήμου Ληλαντίων Ν. Εύβοιας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 3 παρ. 7 του Ν. 1069/80 "πε¬ 
ρί κινήτρων για την ίδρυση επιχειρήσεων ύδρευσης και 
αποχέτευσης" όπως τροποποιήθηκε με τις διατάξεις του 
άρθρου 8του Ν. 2839/12.9.2000. 

2. Την αρ. 32/2003 απόφαση - πρόταση του Διοικητικού 
Συμβουλίου της Δημοτικής Επιχείρησης Ύδρευσης και 
Αποχέτευσης του Δήμου Ληλαντίων του Νομού Εύβοιας. 

3. Τις 5921/9.9.97 και 5910/23.7.99 (ΦΕΚ 1640/Β/99) 
αποφάσεις Γ.Γ.Π. Στερεάς Ελλάδας "Μεταβίβαση δικαιώ¬ 
ματος υπογραφής με εντολή Γενικού Γ ραμματέα. 

4. Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του προϋπολογι¬ 
σμού της Επιχείρησης ύψους 1480 ευρώ μεικτά ανά μήνα 
για το τρέχον έτος, για την οποία έχει εγγράφει ανάλογη 
πίστωση στον προϋπολογισμό του νομικού προσόδου 
της Επιχείρησης. Γιατα επόμενα τρία έτη προβλέπεται να 
προκληθεί αντίστοιχη δαπάνη εις βάρος των προϋπολο- 
γισμώντης επιχείρησης, γιατην οποία θα εγγραφούν σχε¬ 
τικές πιστώσεις στους ανάλογους κωδικούς των προϋπο¬ 
λογισμών των ετών αυτών, αποφασίζουμε: 

Εγκρίνουμε την χορήγηση αποζημίωσης στον Πρόεδρο 
του Διοικητικού Συμβουλίου της ΔΕΥΑ του Δήμου Ληλα¬ 
ντίων για τις υπηρεσίες που παρέχει στην επιχείρηση, η 
οποία καθορίζεται στο μικτό ποσό των 1.480 ευρώ μηνιαίως, 
το οποίο είναι το 50% του ποσού των εξόδων παράστασης 
που εισπράττει ο Δήμαρχος σύμφωνα με τις διατάξεις της 
παρ. 3του άρθρου 7 του Ν. 1069/80 όπως τροποποιήθηκε. 

Η απόφαση μας αυτή να δημοσιευθεί στην Εφημερίδα 
της Κυβερνήσεως. 

Χαλκίδα, 9 Σεπτεμβρίου 2003 
Με εντολή Γ ενικού Γ ραμματέα Περιφέρειας 
Ο Διευθυντής κ.α.α. 

Δ. ΡΑΠΤΗ 
-♦- 

Αοιθ. οικ.1942 (8) 

Χορήγηση άδειας άσκησης Επαγγέλματος Κοινωνικής 
Λειτουργού στην Καραμανώλη Αγγελική. 

Ο ΝΟΜΑΡΧΗΣ ΦΘΙΩΤΙΔΑΣ 

Με την 1916/16.9.2003 απόφαση του Νομάρχη Φθιώτι¬ 
δας, έχει χορηγηθεί στην Καραμανώλη Αγγελική του Αδάμ 
άδεια άσκησης Επαγγέλματος Κοινωνικής Λειτουργού. 

Λαμία, 17 Σεπτεμβρίου 2003 

Με εντολή Νομάρχη 
Η Προϊσταμένη 
ΕΥΑΓΓΕΛΙΑ ΓΑΛΑΝΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




